b'\n_START_ARTICLE_\nLuchs\n_START_SECTION_\nRazvoj\n_START_PARAGRAPH_\nProizvodnja Luchsa je po\xc4\x8dela 1973. kada je njema\xc4\x8dka tvrtka Henschel Wehrtechnik potpisala ugovor vrijedan 300 milijuna njema\xc4\x8dkih maraka sa njema\xc4\x8dkom vladom. Po ugovoru, tvrtka je trebala isporu\xc4\x8diti 408 vozila Luchs njema\xc4\x8dkoj vojsci. Prvo serijsko vozilo zavr\xc5\xa1eno je u svibnju 1975., a proizvodnja je trajala do 1978. godine. Luchs je bio prilago\xc4\x91en potrebama njema\xc4\x8dke vojske i njema\xc4\x8dkim teritorijalnim uvijetima. Zbog takvih osobina i ograni\xc4\x8denosti koncepcije Luchs nije do\xc5\xbeivio izvozni uspjeh.\n_START_SECTION_\nNaoru\xc5\xbeanje\n_START_PARAGRAPH_\nGlavno naoru\xc5\xbeanje \xc4\x8dini 20 mm top Rheinmetall MK 20 Rh 202 koji je ugra\xc4\x91en u Rheinmetallovu kupolu TS-7. Top je odvojen posebnom pregradom i sigurnosnim oklopom od dijela kupole namjenjenog posadi. Kupola je dvo\xc4\x8dlana, a u njoj se nalaze zapovjednik koji slijedi lijevo i topnik koji je lijevo. Obojca imaju ciljani\xc4\x8dki periskop PERI-Z11 A-1 za ciljanje i izvi\xc4\x91anje. Top i kupola su elektrohidrauli\xc4\x8dki pokretani. Elevacija topa od -15\xe1\xb5\x92 do +69\xe1\xb5\x92 omogu\xc4\x87uje ga\xc4\x91anje ciljeva u zraku, kao npr. helikoptera i niskolete\xc4\x87ih aviona. Top ispaljuje standardne NATO granate 20x139 mm. Brzina paljibe iznosi 800 do 1000 granata u minuti uz maksimalni domet 2000 metara. Borbeni komplet za top \xc4\x8dini 375 granata. Sekundarno naoru\xc5\xbeanje \xc4\x8dini 7,62 mm strojnica._NEWLINE_Naoru\xc5\xbeanje Luchsa nije namjenjeno napadnom djelovanju, nego samo za\xc5\xa1titi vozila i posade. Sustav u kupoli je moderniziran 1982. godine. Ugra\xc4\x91en je sustav za no\xc4\x87no nadziranje i ciljanje WBG, koji se sastoji od termovizije \xc4\x8dija se slika prikazuje na posebnom ekranu ispred zapovjednika. Ina\xc4\x87ica sa ovim izmjenama dobila je oznaku Luchs A2.\n_START_SECTION_\nPokretljivost\n_START_PARAGRAPH_\nLuchs je razvijan kao izvidni\xc4\x8dko vozilo sa odli\xc4\x8dnim voznim sposobnostima. Motor koji pokre\xc4\x87e Luchs je postavljen u srednji desni dio vozila, odmah iza kupole. Dieselov motor Daimler-Benz OM 403 A razvija 390 KS i mo\xc5\xbee posti\xc4\x87i brzinu do 90 km/h. Luchs ima istu brzinu kretanja kre\xc4\x87e li se naprijed ili unazad. Pogon i upravljanje prenosi se na svih 8 kota\xc4\x8da, ali kod vo\xc5\xbenje po putevima volan dijeluje samo na prva \xc4\x8detiri kota\xc4\x8da. Sa 500 litara goriva u spremniku mo\xc5\xbee prije\xc4\x87i 730 km._NEWLINE_Uz izvrsne vozne sposobnosti po tlu, Luchs ima i amfibijske sposobnosti. Po vodi se kre\xc4\x87e uz pomo\xc4\x87 dva \xc4\x8detverokraka propelera koji se nalaze na kraju vozila. Njihovim zakretanjima, odre\xc4\x91uje se smijer plovidbe. Brzina plovidbe iznosi dobrih 10 km/h.\n_START_SECTION_\nOklop\n_START_PARAGRAPH_\nTijelo Luchsa je napravljeno od zavarenih \xc4\x8deli\xc4\x8dnih plo\xc4\x8da pancirnog \xc4\x8delika. Ovaj oklop posadu \xc5\xa1titi od vatre strelja\xc4\x8dkog naoru\xc5\xbeanja manjeg kalibra i krhotina granata. Plo\xc4\x8de na prednjem djelu vozla su ne\xc5\xa1to deblje, tako da \xc5\xa1tite od paljbe topova kalibra 20 mm. U vrijeme razvoja, oklop Luchsa je bio zadovoljavaju\xc4\x87, ali pojavom protuoklopnih raketa s kumulativnim bojnim glavama, postao je laka meta. Luchs je opremljen i sustavom za NBC za\xc5\xa1titu posade.'